

**Tárgy: a Csemői Polgármesteri Hivatal, valamint a Csemői Nefelejcs Óvoda és Mini Bölcsőde közötti munkamegosztási megállapodás jóváhagyása**

**E L Ő T E R J E S Z T É S**

**Csemő Község Képviselőtestületének**

**2020. június 30-án tartandó ülésére**

**Tisztelt Képviselő-testület!**

Az államháztartásról szóló törvény végrehajtásáról szóló 368/20ll. (XII. 31.) Korm. rendelet 9. § (5) bekezdése alapján a gazdasági szervezettel nem rendelkező költségvetési szervek és az azok gazdasági feladatait ellátó szerv között a munkamegosztás és felelősségvállalás rendjét tartalmazó megállapodásban kell rögzíteni az egyes pénzügyi, gazdálkodási folyamatok rendjét. Az előterjesztés melléklete szerint elkészítettük a Csemői Polgármesteri Hivatal, valamint a Csemői Nefelejcs Óvoda és Mini Bölcsőde közötti munkamegosztási megállapodás tervezetét.

A megállapodás megkötéséhez a Képviselő-testület jóváhagyó határozata szükséges.

A fentebb hivatkozott jogszabály és a mellékelt írásos előterjesztés alapján kérem a T. Képviselő-testületet az előterjesztés megtárgyalására, és a munkamegosztási megállapodás, valamint a határozati javaslat elfogadására.

**…/2020. (06. 30.) határozat**

**Csemő Község Önkormányzatának Képviselő-testülete a a Csemői Polgármesteri Hivatal, valamint a Csemői Nefelejcs Óvoda és Mini Bölcsőde közötti munkamegosztási megállapodást az előterjesztés melléklete szerinti tartalommal elfogadja.**

**Határidő: folyamatos.**

**Felelős: polgármester, jegyző**

Csemő, 2020. június 23.

Dr. Kovács Tímea

jegyző