

Tárgy:  **Helyi civil szervezetek támogatására**

**pályázati kiírás módosítása**

**E L Ő T E R J E S Z T É S**

**Csemő Község Képviselő-testületének**

**2020. június 30-án tartandó ülésére**

Tisztelt Képviselő-testület!

Még a március eleji ülésén döntött a testület a helyi civil szervezetek támogatására pályázat kiírásáról. Úgy terveztük, hogy az áprilisi Hírmondóban megjelenik a felhívás, amire a veszélyhelyzet és az elrendelt kijárási korlátozás miatt nem került sor.

Folytatni szeretnénk az elmúlt évek hagyományait, és továbbra is cél, hogy a rendkívüli helyzet mellett támogatni tudjuk a helyi társadalmi szervezeteket annak érdekében, hogy saját szakmai tevékenységük magasabb színvonalon valósulhasson meg.

Okoz egyfajta bizonytalanságot, hogy a szakemberek előrejelzése szerint ősszel jöhet a koronavírus második hulláma, így nehezen tervezhető a közösségi működés.

Javaslom, hogy a Hírmondó júliusi számában írjuk ki úgy a pályázatot a civil szervezetek számára, hogy konkrétan jelöljék meg azt a célt, amelynek megvalósításához önkormányzati támogatást igényelnek. Emiatt a megszokotthoz képest részben módosul a pályázati kiírás.

**A fentiekre tekintettel kérem az alábbi tartalmú önkormányzati határozat elfogadását és közzétételét:**

**…/2020 (06.30.) határozat**

**Csemő Község Önkormányzatának Képviselő-testülete pályázatot hirdet községi székhelyű és a községben tevékenykedő társadalmi szervezetek számára elnyerhető, vissza nem térítendő támogatásra.**

**A pályázat célja: a helyi civil szervezetek (társadalmi szervezetek, alapítványok) céltámogatása, amelyek tevékenységükkel eredményesen segítik az önkormányzatot feladatai ellátásában, és önkormányzati szervek hatás- és feladatkörébe nem tartozó társadalmi igényeket elégítenek ki.**

**Pályázati feltételek:**

**1. A pályázatnak tartalmaznia kell a megvalósítani kívánt pályázati cél leírását a konkrét támogatási igénnyel.**

**2. Nem kizárt a több szervezet által benyújtott közös támogatási kérelem.**

**3. A pályázatok beadási határideje: 2020. július 20. hétfő 16 óra**

**4. A pályázati felhívást a Csemői Hírmondóban és a település honlapján közzé kell tenni.**

**5. A pályázatot adatlapon kell benyújtani, melyet a Polgármesteri Hivatal titkárságán lehet igényelni.**

**6. Az igénylő tudomásul veszi, hogy az önkormányzati támogatás összege erejéig beszámolási kötelezettséggel tartozik a képviselő-testület felé, tételes elszámolást csatol a támogatás felhasználásról.**

**Nem pályázhatnak azok a szervezetek, akik politikai, vallási tevékenységet is folytatnak, akiknek szervezete pártoktól, egyházaktól nem független.**

**AZ A PÁLYÁZÓ, AKI AZ ELŐZŐ ÉVI TÁMOGATÁSSAL KAPCSOLATOS ELSZÁMOLÁSI KÖTELEZETTSÉGÉNEK AZ ELŐÍRT HATÁRIDŐIG NEM TETT ELEGET, ADDIG NEM RÉSZESÜLHET ÚJABB TÁMOGATÁSBAN, MÍG A TÉTELES ELSZÁMOLÁST BE NEM NYÚJTJA.**

***Jelen határozat elfogadásával érvényét veszti a 12/2020. (03. 10.) határozat.***

**Határidő: a beadási határidő után esedékes, azt követő testületi ülés**

**Felelős: polgármester**

Csemő, 2020. június 24.

Dr. Lakos Roland

polgármester